Diari Oficial de la Generalitat Valenciana


Sumari del DOGV 7010, del 24-04-2013 (2013/3748)

Informació pública del projecte de modificació puntual número 15 de les normes subsidiàries.
--------------------------------------------------------------------------------------------

### Dades del document

Número de DOGV
:   7010

Data del DOGV
:   24-04-2013

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2013/3748


Data del document
:   16-04-2013

Organisme emissor
:   Ajuntament d'Estivella

Tipus de document
:   Anunci

Descriptors 

:   * Estivella
    * pla d'urbanisme
    * administració local

Informació pública del projecte de modificació puntual número 15 de les normes subsidiàries. [2013/3748]  
Pel Ple de la corporació municipal, en sessió celebrada el dia 27 de març del corrent, es va adoptar el següent acord  
«Introducció  
El municipi d'Estivella està actualment regulat per les normes subsidiàries de planejament d'àmbit local, document que va tindre la seua aprovació definitiva per la Comissió Territorial d'Urbanisme de València, el dia 18 de juliol de 1996.  
Després d'esta aprovació i a causa de circumstàncies d'interés general per al municipi, s'han redactat diverses modificacions puntuals a les esmentades normes subsidiàries.  
Amb el present document es proposa la denominada Correcció d'errors núm. 02 de les vigents normes subsidiàries pel que fa exclusivament a la correcció del pla 0-3 aclarint la zonificació en l'àmbit que es delimita. L'esmentada correcció d'errors correspon a la modificació puntual núm. 15 de les normes subsidiàries de planejament.  
  
Àmbit de la correcció d'errors de les normes urbanístiques  
La present correcció d'errors núm. 02 afecta el nucli urbà d'Estivella, a l'illa delimitada entre els carrers: avinguda de València, carrer de Caballero Anadón, Carreter de l'Albarda i carrer del Pont.  
Antecedents  
La zona de qualificació urbanística de l'illa delimitada entre els carrers: avinguda de València, carrer de Caballero Anadón, Carreter de l'Albarda i carrer del Pont és Zona Z.R-2. Residencial entre mitgeres, l'àmbit de cada zona és el delimitat amb la designació corresponent en els plans de les normes subsidiàries.  
Així, en el pla 0-3 Nucli urbà: zonificació. Nombre de plantes i alineacions i rasants l'esmentada illa desenrotlla un carrer interior que és continuació del carrer del Pont. Este carrer es dividix en dos trams, el primer tram correspon a vial públic (continuació del carrer del Pont). El segon tram és l'objecte d'esta correcció d'errors ja que figura com a vial públic quan la seua correcta qualificació és Zona Z.R-2. Residencial entre mitgeres». Esta determinació partix de la reclamació del seu propietari basant-se en fets fefaents com és l'aportació de l'escriptura de la propietat de data 9 de juny de 1995 inscrita en el registre de la propietat.  
Proposta de la correcció  
L'àmbit que determina la zona de vial interior de l'illa delimitada entre els carrers: avinguda de València, carrer de Caballero Anadón, Carreter de l'Albarda i carrer del Pont, mostrat en el pla 0-3, es modificarà segons els condicionants existents: 60,00 m² de la part corresponent al segon tram de vial públic.  
La tramitació del present expedient pretén únicament corregir la part de la documentació gràfica de les normes urbanístiques vigents, fixant la delimitació correcta de la zonificació urbanística Zona Z.R-2. Residencial entre mitgeres i del vial públic basant-se en la justificació que partix de l'existència d'una escriptura de propietat que reconeix la titularitat privada del segon tram de vial públic.  
En conseqüència, no es modifica cap paràmetre urbanístic de les actuals normes subsidiàries, mantenint-se inalterades les determinacions relatives a la zonificació, ocupació, nombre de plantes, etc. que regixen per a tota la zona en què es troba inclòs l'àmbit de la present correcció.  
Justificació i conveniència de la correcció  
Es pretén, per tant, amb la present correcció d'errors de les normes subsidiàries, regularitzar la situació existent d'una part de la trama urbana consolidada en sòl urbà, esmenant un error material propiciat segons pareix per la falta de precisió de la documentació de suport i referència utilitzada en el seu moment per a la redacció i aprovació de les presents normes subsidiàries de planejament, redibuixant els límits que afecten una determinada zonificació atenent la propietat privada d'un vial públic actual.  
La present modificació és de caràcter puntual i accessòria quant a la seua entitat i en cap cas afecta elements bàsics de planejament, ni el model territorial previst, ni els criteris respecte a l'estructura general i orgànica del territori.  
Des d'esta perspectiva, i entenent el planejament com a instrument al servici de la comunitat a què es destina, es justifica que per mitjà del compliment dels mecanismes reglamentaris previstos en l'ordenament urbanístic, s'adopten mesures com les propostes que donen resposta a la realitat social actual.  
Modificació de les normes urbanístiques  
La nova delimitació de la zonificació proposada no necessita la regulació expressa de l'articulat corresponent en les actuals normes urbanístiques.  
Per consegüent, no es modifica l'articulat de les vigents normes subsidiàries.  
Documents que s'afecten  
La present modificació afecta els següents documents de les vigents normes subsidiàries.  
a) Memòria  
No afecta este document.  
b) Plans  
La present modificació afecta els següents plans d'ordenació de les vigents normes subsidiàries:  
Estat actual: 0-3 Nucli urbà: zonificació. Nombre de plantes i alineacions i rasants.  
S'incorporen com a annex a la documentació gràfica de les normes subsidiàries de planejament vigents els següents plans en format paper, en grandària DIN A-3 donada la seua mínima extensió:  
Estat modificat: 0-3.2 Nucli urbà: zonificació. Nombre de plantes i alineacions i rasants.  
Tramitació  
La present modificació de les normes subsidiàries vigents a Estivella es tramita a l'empara del que disposen els articles 94 i concordants de la Llei 16/2005, de 30 de desembre, Urbanística Valenciana (LUV).  
  
Així mateix, de conformitat amb el que establix l'article 223.5 del Decret 67/2006, de 19 de maig, del Consell, pel qual s'aprova el Reglament d'Ordenació i Gestió Territorial i Urbanística, esta proposta de modificació puntual de les normes subsidiàries d'Estivella es tramitarà conforme al procediment previst per a l'aprovació de plans parcials, requerint, per tant, segons l'article 83.2.a de la LUV, l'exposició pública per un període mínim d'un mes, anunciada en el Diari Oficial de la Comunitat Valenciana i en un diari no oficial d'àmplia difusió en la localitat.  
Durant este termini, el projecte diligenciat haurà de trobar-se depositat, per a la seua consulta pública, en l'ajuntament afectat pel canvi d'ordenació.  
Òrgan competent per a la seua aprovació definitiva  
Per tractar-se d'una modificació de les normes subsidiàries referida únicament a elements d'ordenació detallada, l'òrgan competent per a l'aprovació definitiva correspon al Ple de l'Ajuntament d'Estivella, de conformitat amb el que disposa l'article 223.5 de l'esmentat ROGTU, si bé el dit acord ha d'adoptar-se per majoria absoluta del nombre legal de membres de la corporació segons el que disposa la Llei 7/1985, de 2 d'abril, Reguladora de les Bases de Règim Local.  
  
Després de l'aprovació definitiva haurà de traslladar d'una còpia de l'expedient a la Conselleria de Territori i Vivenda perquè en prengueu coneixement i als efectes oportuns, sent suficient la publicació en el Diari Oficial de la Comunitat Valenciana de l'acord d'aprovació definitiva al no comportar alteració de cap norma urbanística.  
No obstant això, i per tractar-se d'una correcció d'errors, és de plena vigència el que disposa l'article 105.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú: "Les administracions públiques podran, així mateix, rectificar en qualsevol moment, d'ofici o a instància dels interessats, els errors materials, de fet o aritmètics existents en els seus actes".  
I arribat el moment de la votació, per mitjà del vot favorable de la unanimitat dels nou regidors, el Ple de la corporació va aprovar els següents acords:  
  
Primer  
Sotmetre a informació pública, per un termini d'un mes, el projecte de modificació puntual de les normes subsidiàries de planejament d'Estivella núm. 15, que afecta únicament el pla de les normes subsidiàries 0-3.2 denominat Nucli urbà: zonificació. Nombre de plantes i alineacions i rasants, per mitjà d'anunci publicat en el Diari Oficial de la Comunitat Valenciana i en un diari no oficial d'àmplia difusió en la localitat, havent d'estar depositat durant el dit termini el projecte diligenciat del pla, per a la seua consulta pública, en este Ajuntament.  
  
  
Segon  
Transcorregut el dit termini, elevar a la Comissió Territorial d'Urbanisme de la Comunitat Valenciana la corresponent proposta d'acord per a l'aprovació definitiva de la dita modificació, amb un informe previ i contestació de les al·legacions que, si és el cas, s'hagen pogut formular en el termini d'informació pública».  
  
Cosa que es fa pública per a general coneixement, a l'efecte del que disposa la Llei 16/2005, de 30 de desembre, i legislació en concordança.  
  
Estivella, 16 d'abril de 2013.- L'alcaldessa: María Jesús Ramón.